ᱨᱮᱣᱟᱲᱤ ᱦᱚᱱᱚᱛ

ᱨᱮᱣᱟᱲᱤ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱦᱚᱨᱤᱭᱟᱬᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱦᱚᱨᱤᱭᱟᱬᱟ ᱥᱚᱨᱠᱟᱨ ᱜᱩᱨᱜᱟᱶ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱚᱰᱚᱠ ᱠᱟᱛᱮ ᱑ ᱱᱚᱵᱷᱮᱢᱵᱚᱨ ᱑᱙᱘᱙ ᱥᱟᱹᱦᱤᱛ ᱨᱮ ᱵᱮᱱᱟᱣ ᱞᱮᱫ ᱛᱟᱱᱦᱮᱸᱫ ᱾ ᱱᱚᱶᱟ ᱫᱚ ᱫᱤᱥᱚᱢ ᱨᱟᱡᱽᱜᱟᱲ ᱮᱞᱟᱠᱟ ᱨᱮᱱᱟᱜ ᱦᱟᱹᱴᱤᱧ ᱦᱚᱸ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱨᱮᱣᱟᱲᱤ ᱱᱟᱜᱽᱨᱟᱦᱟ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱚᱱᱟ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱽᱨᱟᱦᱟ ᱠᱟᱱᱟ ᱾ ᱢᱮᱰᱤᱭᱟᱵᱷᱟᱞ ᱚᱠᱛᱚ (medieval times) ᱚᱠᱛᱚ ᱨᱮ ᱱᱚᱶᱟ ᱫᱚ ᱧᱩᱢᱟᱱ ᱦᱟᱴ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱫᱚ ᱦᱚᱨᱤᱭᱟᱬᱟ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱯᱟᱦᱴᱟ ᱨᱮ ᱢᱮᱱᱟᱜᱼᱟ ᱾᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱫᱚ ᱯᱚᱧᱪᱠᱩᱞᱟ ᱦᱚᱱᱚᱛ ᱛᱟᱭᱚᱢ ᱫᱚᱥᱟᱨ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚᱣᱟ ᱚᱱᱟ ᱯᱚᱱᱚᱛ ᱨᱮ ᱾ ᱯᱟᱹᱨᱥᱤ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱙᱙ᱹ᱑᱓% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱟᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫ ᱾ ᱟᱦᱤᱨᱣᱟᱛᱤ ᱡᱟᱦᱟᱸ ᱫᱚ 'ᱦᱤᱨᱣᱟᱛᱤ ᱯᱟᱹᱨᱥᱤ' ᱦᱚᱸ ᱠᱚ ᱢᱮᱛᱟᱜᱼᱟ, ᱱᱚᱶᱟ ᱯᱟᱹᱨᱥ᱾ ᱫᱚ ᱟᱦᱤᱨᱣᱟᱞ ᱨᱮ ᱨᱟᱡᱽᱯᱩᱛᱱᱤ ᱦᱚᱲ ᱠᱚ ᱨᱲ ᱠᱟᱱ ᱾ ᱨᱮᱣᱟᱲᱤ ᱢᱚᱦᱮᱱᱫᱽᱨᱚᱜᱚᱲ, ᱱᱟᱨᱱᱚᱣᱞ, ᱜᱩᱨᱜᱟᱶ, ᱠᱚᱴᱠᱟᱥᱤᱢ, ᱠᱚᱴᱯᱛᱞᱤ, ᱵᱟᱱᱥᱩᱨ, ᱵᱮᱦᱨᱚᱨ ᱟᱨ ᱢᱩᱱᱰᱟᱣᱟᱨ ᱮᱢᱟᱱ ᱫᱚ ᱟᱦᱤᱨᱣᱟᱛᱤ ᱨᱚᱲ ᱠᱟᱱ ᱮᱞᱟᱠᱟ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱱᱚᱶᱟ ᱫᱚ ᱢᱮᱣᱟᱛᱤ ᱥᱟᱶ ᱮᱴᱟᱜ ᱯᱮᱭᱟ ᱯᱟᱹᱨᱥᱤ ᱵᱟᱝᱜᱟᱨᱩ, ᱵᱟᱜᱽᱨᱤ ᱟᱨ ᱥᱮᱠᱷᱟᱣᱟᱨᱤ ᱞᱮᱠᱟᱱ ᱨᱚᱲ ᱥᱟᱶ ᱥᱟᱹᱜᱟᱹᱭᱮ ᱡᱚᱲᱟᱣᱮᱫᱼᱟ ᱾ ᱰᱮᱢᱚᱜᱽᱨᱟᱯᱷᱤᱠ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱙᱐᱐,᱓᱓᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱯᱷᱤᱡᱤ ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (the US state) ᱨᱮᱱᱟᱜ ᱫᱟᱞᱣᱟᱨᱮ (Delaware) ᱨᱤᱱ ᱦᱚᱲ ᱮᱞ ᱥᱟᱶ ᱠᱚ ᱵᱟᱨᱟᱵᱟᱹᱨᱤᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱔᱖᱖ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚᱨ ᱫᱚ ᱑᱗ᱹ᱐᱙% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱩᱸᱫ ᱨᱮ ᱾ᱡᱟᱱᱟᱝ ᱡᱟᱹᱱᱤ ᱞᱮᱠᱟᱛᱮ ᱘᱙᱘ ᱠᱩᱲᱤ ᱨᱮ ᱑᱐᱐᱐ ᱠᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱐ᱹ᱙᱙% ᱛᱟᱦᱮᱸ ᱠᱱᱟ ᱚᱱᱟ ᱢᱩᱸᱫᱽ ᱠᱷᱚᱱ ᱙ᱹ᱔᱔% ᱠᱚᱲᱟ ᱟᱨ ᱖᱙ᱹ᱕᱗% ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱘ᱹ᱗᱖% ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱐ᱹ᱖᱓% ᱤᱥᱞᱟᱢ ᱫᱷᱚᱨᱚᱢ ᱐ᱹ᱒᱐ % ᱥᱤᱠᱷ ᱫᱷᱚᱨᱚᱢ ᱐ᱹ᱑᱗% ᱡᱟᱹᱭᱱ ᱫᱷᱚᱨᱚᱢ ᱟᱮ ᱐ᱹ᱒᱔% ᱮᱴᱟᱜ ᱫᱷᱚᱨᱚᱢ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱨᱟᱡᱽ ᱟᱹᱨᱤ ᱱᱚᱶᱟ ᱦᱚᱱᱚᱛ ᱨᱮ ᱯᱮᱭᱟ ᱨᱟᱭ ᱫᱚᱨᱵᱟᱨ ᱢᱟᱹᱪᱤ (Vidhan Sabha constituency) ᱢᱮᱱᱟᱜᱼᱟ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱨᱮᱣᱟᱲᱤ ᱵᱟᱣᱟᱞ ᱟᱨ ᱠᱚᱥᱞᱤ ᱾ ᱨᱮᱣᱟᱲᱤ ᱟᱨ ᱵᱟᱣᱟᱞ ᱫᱚ ᱜᱩᱨᱜᱟᱶ ᱦᱚᱲ ᱫᱚᱨᱵᱟᱨ ᱢᱟᱹᱪᱤ (Lok Sabha constituency) ᱛᱟᱹᱨᱤ ᱨᱮ, ᱢᱮᱱᱠᱷᱟᱱ ᱠᱚᱥᱞᱤ ᱫᱚ ᱨᱚᱦᱴᱟᱠ ᱦᱚᱲ ᱫᱚᱨᱵᱟᱨ ᱢᱟᱹᱪᱤ ᱴᱟᱹᱨᱤ ᱨᱮ ᱢᱮᱱᱟᱜᱼᱟ ᱾ ᱒᱐᱑᱔ ᱥᱟᱹᱦᱤᱛ ᱦᱚᱲ ᱫᱚᱨᱵᱟᱨ ᱵᱟᱪᱷᱱᱟᱣ ᱨᱮ ᱵᱷᱚᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ (BJP) ᱡᱚᱛᱚ ᱢᱟᱹᱪᱤ ᱨᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱫ ᱾ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ ᱨᱮᱣᱟᱲᱤ